text: ДЕЛЕГИРАН РЕГЛАМЕНТ (ЕС) № 994/2014 НА КОМИСИЯТА
  от 13 май 2014 година
  за изменение на приложения VIII и VIIIв към Регламент (ЕО) № 73/2009 на Съвета, приложение I към Регламент (ЕС) № 1305/2013 на Европейския парламент и на Съвета и приложения II, III и VI към Регламент (ЕС) № 1307/2013 на Европейския парламент и на Съвета
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) № 1290/2005, (ЕО) № 247/2006, (ЕО) № 378/2007 и за отмяна на Регламент (ЕО) № 1782/2003 (1), и по-специално член 136а, параграф 3 и член 140а от него,
  като взе предвид Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (2), и по-специално член 58, параграф 7 от него,
  като взе предвид Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (3), и по-специално член 6, параграф 3, член 7, параграф 3 и член 20, параграф 6 от него,
  като има предвид, че:
  (1)
  В съответствие с член 103н от Регламент (ЕО) № 1234/2007 на Съвета (4) Испания, Люксембург, Малта и Обединеното кралство уведомиха до 1 август 2013 г. за своето намерение окончателно да прехвърлят част или цялата налична сума за програмите за подпомагане на лозаро-винарския сектор, посочени в приложение Хб към същия регламент, с цел да увеличат своите национални тавани за директни плащания считано от референтната 2014 година. Поради това приложение VIII към Регламент (ЕО) № 73/2009 беше изменено с Регламент за изпълнение (ЕС) № 929/2013 на Комисията (5). Тези окончателни прехвърляния също трябва да бъдат отразени в приложения II и III към Регламент (ЕС) № 1307/2013.
  (2)
  В съответствие с член 136а, параграф 1 от Регламент (ЕО) № 73/2009 и член 14, параграф 1 от Регламент (ЕС) № 1307/2013 Франция, Латвия и Обединеното кралство уведомиха до 31 декември 2013 г. Комисията за своето решение да прехвърлят определен процент от годишните си национални тавани за календарните години от 2014 до 2019 към програмите за развитие на селските райони, финансирани по линия на Европейския земеделски фонд за развитие на селските райони (ЕЗФРСР), както е посочено в Регламент (ЕС) № 1305/2013. В съответствие с член 136а, параграф 2 от Регламент (ЕО) № 73/2009 и член 14, параграф 2 от Регламент (ЕС) № 1307/2013 Хърватия, Малта, Полша и Словакия уведомиха Комисията до 31 декември 2013 г. за своето решение да прехвърлят определен процент от сумата, разпределена за подпомагане за мерки по програмите за развитие на селските райони, финансирани по линия на ЕЗФРСР през периода 2015-2020 г., към директните плащания, както е посочено в Регламент (ЕС) № 1305/2013. Следователно приложения VIII и VIIIв към Регламент (ЕО) № 73/2009, приложение I към Регламент (ЕС) № 1305/2013 и приложения II и III към Регламент (ЕС) № 1307/2013 следва да бъдат съответно изменени.
  (3)
  В съответствие с член 57а, параграф 9 от Регламент (ЕО) № 73/2009 Хърватия уведоми Комисията до 31 януари 2014 г. за площите, които са били разминирани и възстановени за ползване за селскостопански дейности през 2013 г. В същото уведомление бяха посочени и заделените бюджетни средства за референтната 2014 г. и следващите години. Освен това, в съответствие с посочения член, Хърватия съобщи разминираните площи, декларирани от земеделските стопани в заявленията за помощ, подадени за референтната 2013 г., и възстановени за ползване за селскостопански дейности между 1 януари 2005 г. и 31 декември 2012 г. Поради това приложение VIII към Регламент (ЕО) № 73/2009 беше изменено с Регламент за изпълнение (ЕС) № 929/2013. Въз основа на графика на нарастване, предвиден в член 17 от Регламент (ЕС) № 1307/2013, приложения II, III и VI към същия регламент следва да бъдат съответно изменени.
  (4)
  Сумата за финансовата 2014 година, получена в резултат на доброволна корекция на директните плащания през календарната 2013 година в Обединеното кралство съгласно член 10б от Регламент (ЕО) № 73/2009, сумите, получени в резултат на прилагането на членове 136 и 136б от посочения регламент за финансовите години 2014 и 2015, както и сумите, получени в резултат на прилагането на член 66, параграф 1 от Регламент (ЕС) № 1307/2013, следва да бъдат добавени към годишната разбивка на помощта от Съюза за развитието на селските райони. Поради това приложение I към Регламент (ЕС) № 1305/2013 следва да бъде съответно изменено.
  (5)
  Регламент (ЕС) № 1307/2013 се прилага считано от 1 януари 2015 г. Измененията на този регламент следва да се прилагат от същата дата,
  ПРИЕ НАСТОЯЩИЯ РЕГЛАМЕНТ:
  Член 1
  Приложения VIII и VIIIв към Регламент (ЕО) № 73/2009 се изменят в съответствие с приложение I към настоящия регламент.
  Член 2
  Приложение I към Регламент (ЕС) № 1305/2013 се изменя в съответствие с приложение II към настоящия регламент.
  Член 3
  Приложения II, III и VI към Регламент (ЕС) № 1307/2013 се изменят в съответствие с приложение III към настоящия регламент.
  Член 4
  Настоящият регламент влиза в сила в деня след публикуването му в Официален вестник на Европейския съюз.
  Член 3 се прилага от 1 януари 2015 г.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 13 май 2014 година.